**Cilji in naloge predšolske vzgoje**

**Temeljne naloge vrtca so:**

* pomoč staršem pri celoviti skrbi za otroke,
* izboljšanje kakovosti življenja družin in otrok ter
* ustvarjanje možnosti za otrokov celostni razvoj.



V vrtcu smo zavezani k ciljem, ki jih določata Zakon o vrtcih in Kurikulum za vrtce (nacionalni dokument). Pri izvajanju svojega dela se trudimo, da z dobrimi pogoji, medsebojnimi odnosi in kvalitetnimi programi omogočamo doseganje ciljev predšolske vzgoje ( Zakon o vrtcih, Ur. 1. RS št. 25/2008):

-      razvijanje sposobnosti razumevanja sebe in drugih,

-      razvijanje sposobnosti za dogovarjanje, upoštevanje različnosti in sodelovanje v skupinah,

-      razvijanje sposobnosti prepoznavanja čustev in spodbujanje čustvenega doživljanja in izražanja,

-      negovanje radovednosti, raziskovalnega duha, domišljije in intuicije ter razvijanje neodvisnega mišljenja,

-      spodbujanje jezikovnega razvoja za učinkovito in ustvarjalno uporabo govora, kasneje branja in pisanja,

-      spodbujanje doživljanja umetniških del in umetniškega izražanja,

-      posredovanje znanj z različnih področij znanosti in z vidika vsakdanjega življenja,

-      spodbujanje telesnega in gibalnega razvoja,

-      razvijanje samostojnosti pri higienskih navadah in pri skrbi za zdravje,

-      povečanje vloge evalvacije ( kritičnega vrednotenja) pri načrtovanju življenja in dela v vrtcu,

-      izboljšanje informiranja in sodelovanja s starši.